**Italo Calvino** (\* 15. október 1923, Santiago de Las Vegas, Kuba – † 19. september 1985, Siena, Taliansko) bol taliansky spisovateľ, jeden z najvýznamnejších talianskych spisovateľov a mysliteľov druhej polovice 20. storočia. Venoval sa neorealizmu, magickému realizmu a skúšal aj sci-fi poviedky.

Životopis
---------

Narodil sa v Santiago de las Vegas na Kube. Dva roky po jeho narodení sa jeho rodina vrátila do Talianska a usadila sa v San Reme. Vyrastal v San Reme a neskôr študoval literatúru v Turíne. Po vypuknutí druhej svetovej vojny sa aktívne zúčastnil na odboji. V roku 1946 začal spolupracovať s vydavateľstvom Einaudi, o rok neskôr dokončil štúdium na univerzite diplomovou prácou o Josephovi Conradovi. Od roku 1950 pracoval ako redaktor vo vydavateľstve Einaudi a svoju profesiu neprestal vykonávať ani neskôr, keď sa preslávil ako spisovateľ. Písal pre denníky Corierre della Sera a La Repubblica. Zomrel náhle, na záchvat mŕtvice v Siene roku 1985; pracoval na *Amerických prednáškach*, čiže šiestich námetoch pre budúce tisícročie, ktoré však už nedokončil.

Tvorba
------

Spisovateľove autorské začiatky sa totiž viažu k neorealizmu, významnému smeru vtedajšieho talianskeho umenia: vo filme Roberto Rosselini, Vittorio De Sica, raný Luchino Visconti, v literatúre Cesare Pavese, Alberto Moravia a mnohí ďalší tvorcovia. 

Ako väčšinu autorov jeho generácie, aj Calvina poznačili vojnové zážitky, ktoré prežil po roku 1943 v partizánskom odboji. Nasledoval vtedy u intelektuálov častý povojnový príklon k marxizmu a po roku 1956 a sovietskej invázii do Maďarska rýchle vytriezvenie z ľavicových ilúzií.

V neskoršej fáze tvorby sa Calvino viac zameriaval na formálne aspekty prozaického textu. Túto časť jeho diela predstavuje najmä výnimočný román *Keď cestujúci jednej zimnej noci*, inšpirovaný autorovým pôsobením v parížskej *Dielni potenciálnej literatúry OULIPO* a jeho spisovateľským druhmi Raymondom Queneauom a Georgesom Perecom.

Ako spisovateľ sa predstavil v roku 1947 románom *Chodník pavúčích hniezd* (*Il sentiero dei nidi di ragno*). Nasledovali romány *Rozdvojený vikomt* (*Il visconte dimezzato*, 1952) a *Barón na strome* (*Il barone rampante*, 1957). Hrdinom tohto historického románu je svojrázny samotár, bojujúci za právo byť iný v storočí osvietenstva a ideálov slobody, rovnosti a bratstva. Barón Cosimo di Ronde sa ako dvanásťročný rozhodne žiť na stromoch, skadiaľ ho neprinútia zliezť ani búrlivé spoločenské udalosti, ani životná láska Viola. 

Ďalším jeho dielom je *Nejestvujúci rytier* (*Il cavaliere inesistente*, 1959), ktorý spolu s Rozdvojeným vikomtom a Barónom na strome vyšli spoločne pod názvom *Naši predkovia* (*I nostri antenati*, 1960). 

V roku 1963 vychádza *Marcovaldo* (nepreložené dielo) a *Skrutátorov deň* (*La giornata di uno scrutatore*). Nový rozprávačský spôsob prezentoval v *Kozmikomických poviedkach* (*Le cosmicomiche*, 1965) a v románe *Čé nula* (*Ti con zero*, 1968). Ďalší zlom možno zaznamenať v dielach *Zámok skrížených osudov* (*Il castelllo dei destini incrociati*, 1973) a *Neviditeľné mestá* (*Le cittá invisibili*, 1972). V roku 1972 vyústil autorov záujem o matematiku do teoretického proklamovania i praktizovania literatúry ako kombinatorickej hry v protiklade k romantickému poňatiu tvorby ako výsledku inšpirácie. Tento spôsob je charakteristický aj pre román *Neviditeľné mestá* (*Le cittá invisibili*). Medzitým mu vyšla zbierka poviedok *Neľahké lásky* (*Gli amori difficili*, 1970). Nasledujú romány *Keď cestujúci jednej zimnej noci…* (*Se una notte d'inverno un viaggiatore*, 1979) a *Palomar* (1983). Autor cez svoje literárne alter ego, pána Palomara, vtipne a s nadhľadom glosuje bežné i menej bežné životné situácie.

Posmrtne boli vydané jeho knihy *Slnko v znamení jaguára* (*Sotto il sóle giaguaro*, 1986) a *Ulica svätého Jána* (*La stráda di San Giovanni*, 1990). Významné sú aj jeho zbierky esejí *Kameň navrchu* (*Una píetra sopra*, 1980), *Zbierka piesku* (*Collezione di sabbia*, 1984) a *Odkazy tretiemu tisícročiu s podtitulom Americké prednášky* (*Lezioni americane*, 1998). Calvino sa v Odkazoch zameriava na viacerých významných literárnych autorov, ktorých ťažiskové diela - ťažiskové diela staršej i novšej svetovej literatúry - dodnes väčšinou nie sú preložené do slovenčiny. Za zmienku stoja najmä Lucretia a jeho De rerum natura, Musilov Muž bez vlastností, Proustovo Hľadanie strateného času, Gaddove romány, novely Henryho Jamesa, testovský cyklus Paula Valéryho, poézia Stéphana Mallarmého či Eugenia Montaleho, hry a prózy Samuela Becketta, nehovoriac už o Giordanovi Brunovi, Guidovi Cavalcantim, Thomasovi de Quincey či o širšom zábere z tvorby Jorgeho Luisa Borgesa alebo Raymonda Queneaua.

Dielo
-----

* 1947 - *Chodník pavúčích hniezd* (*Il sentiero dei nidi di ragno*), román
* 1960 - Naši predkovia (*I nostri antenati*), trilógia
	+ 1952 - *Rozdvojený vikomt* (*Il visconte dimezzato*), román
	+ 1957 - *Barón na strome* (*Il barone rampante*), román
	+ 1959 - *Nejestvujúci rytier* (*Il cavaliere inesistente*), román
* 1963 - *Marcovaldo*
* 1963 - *Skrutátorov deň* (*La giornata di uno scrutatore*)
* 1965 - *Kozmikomické poviedky* (*Le cosmicomiche*), poviedky
* 1968 - *Čé nula* (*Ti con zero*), román
* 1970 - *Neľahké lásky* (*Gli amori difficili*), zbierka poviedok
* 1972 - *Neviditeľné mestá* (*Le cittá invisibili*)
* 1973 - *Zámok skrížených osudov* (*Il castelllo dei destini incrociati*)
* 1979 - *Keď cestujúci jednej zimnej noci…* (*Se una notte d'inverno un viaggiatore*), román
* 1980 - *Kameň navrchu* (*Una píetra sopra*), zbierka esejí
* 1983 - *Palomar*, román
* 1984 - *Zbierka piesku* (*Collezione di sabbia*, zbierka esejí
* 1986 - *Slnko v znamení jaguára(*Sotto il sóle giaguaro*), posmrtne vydané dielo*
* 1990 - *Ulica svätého Jána* (*La stráda di San Giovanni*), posmrtne vydané dielo
* 1998 - *Odkazy tretiemu tisícročiu. Americké prednášky* (*Lezioni americane*), posmrtne vydané dielo

Ocenenie
--------

* 1976, Rakúska štátna cena za európsku literatúru

Iné projekty
------------

Commons
* Spolupracuj na Commons Commons ponúka multimediálne súbory na tému **Italo Calvino**

Externé odkazy
--------------

* Italo Calvino at Emory University On-Line Resources and Links
* Outside the Town of Malbork A Site for Italo Calvino
* Damian Pettigrew, William Weaver. Italo Calvino, The Art of Fiction No. 130. *Paris Review*, Fall 1992. Dostupné online.
* The Distance of the Moon
* If on a winter's night a traveler First chapter excerpts
* Calvino on Myth
* Calvino on Che Guevara
* In Calvino veritas

| * z
* d
* u
Predsedovia poroty Benátskeho filmového festivalu |
| --- |
| 1935 - 1968 | 
* Giuseppe Volpi (1935)
* Giuseppe Volpi (1936)
* Giuseppe Volpi (1937)
* Giuseppe Volpi (1938)
* Giuseppe Volpi (1939)
* Vinicio Marinucci (1947)
* Luigi Chiarini (1948)
* Mario Gromo (1949)
* Mario Gromo (1950)
* Mario Gromo (1951)
* Mario Gromo (1952)
* Eugenio Montale (1953)
* Ignazio Silone (1954)
* Mario Gromo (1955)
* John Grierson (1956)
* René Clair (1957)
* Jean Grémillon (1958)
* Luigi Chiarini (1959)
* Marcel Achard (1960)
* Filippo Sacchi (1961)
* Luigi Chiarini (1962)
* Arturo Lanocita (1963)
* Mario Soldati (1964)
* Carlo Bo (1965)
* Giorgio Bassani (1966)
* Alberto Moravia (1967)
* Guido Piovene (1968)

 |
| 1980 – 2000 | 
* Suso Cecchi d'Amico (1980)
* Italo Calvino (1981)
* Marcel Carné (1982)
* Bernardo Bertolucci (1983)
* Michelangelo Antonioni (1984)
* Krzysztof Zanussi (1985)
* Alain Robbe-Grillet (1986)
* Irene Papas (1987)
* Sergio Leone (1988)
* Andrei Smirnov (1989)
* Gore Vidal (1990)
* Gian Luigi Rondi (1991)
* Dennis Hopper / Jiří Menzel (1992)
* Peter Weir (1993)
* David Lynch (1994)
* Jorge Semprún (1995)
* Roman Polański (1996)
* Jane Campion (1997)
* Ettore Scola (1998)
* Emir Kusturica (1999)
* Miloš Forman (2000)

 |
| 2001 – 2020 | 
* Nanni Moretti (2001)
* Gong Li (2002)
* Mario Monicelli (2003)
* John Boorman (2004)
* Dante Ferretti (2005)
* Catherine Deneuve (2006)
* Zhang Yimou (2007)
* Wim Wenders (2008)
* Ang Lee (2009)
* Quentin Tarantino (2010)
* Darren Aronofsky (2011)
* Michael Mann (2012)
* Bernardo Bertolucci (2013)
* Alexandre Desplat (2014)
* Alfonso Cuarón (2015)
* Sam Mendes (2016)
* Annette Beningová (2017)
* Guillermo del Toro (2018)
* Lucrecia Martel (2019)
* Cate Blanchettová (2020)

 |

Autoritné údaje: * abART: 26926
* BnF: 11894897x
* GND: 118518542
* ISNI: 0000 0001 2117 119X
* LCCN: n79128096
* NK ČR: jn19990001307
* SNK: 154292
* ULAN: 500217881
* VIAF: 8520
* WorldCat: lccn-n79128096